કાંકરિયા લેકફ્રન્ટની પ્રાણી સંગ્રહાલય ટિકિટબારી એક એટલે કે વ્યાયામ શાળા નજીકના ગેટ નં.૩ની અંદરની બાજુએથી સર્પગૃહની સામેના ભાગમાં આવેલા ગેટ સુધીનાં ૬૦૦ વર્ષ જૂનાં પગથિયાંના જિર્ણોદ્ધારનું કામ હેરિટેજ વિભાગ દ્વારા હાથ ધરાયું છે. હેરિટેજ વિભાગના ઇજનેર અમિત પટેલ કહે છે કે, “આ જગ્યાના મોટા ભાગનાં પગથિયાં ખરાબ થઇ ગયાં છે અથવા તો તૂટી ગયાં હોઇ જેનો ઉપયોગ ફરીથી કરી શકાશે તેવાં પગથિયાંને ઉપયોગમાં લઇ અન્ય જગ્યાએ નવાં પગથિયાં નંખાશે. જોકે નવાં પગથિયાંઓ જૂનાની ઓળખ જાળવી રાખનારાં હશે.”